**Инвестициялар – жастарға**

**2018 жылғы 19-20 қазанда Қазақстан халқы Ассамблеясының Мәжілістегі депутаттық тобы Астана қаласында өткен «Инвестициялар – жастарға. Ешкімді тыс қалдырмайық» атты халықаралық конференцияның жұмысына қатысты.**

КонференцияныЖапония Үкіметінің көмек көрсетуі, Біріккен Ұлттар Ұйымының халықтың қоныстануы саласындағы қорының қолдау жасауы арқылы Қазақстан Республикасы Парламентінің Мәжілісі, Қоғамдық даму министрлігі, Халықтың қоныстануы және даму жөніндегі азиялық қауымдастығы ұйымдастырды.

Конференцияның мақсаты – жас ұрпақтың өз әлеуетін іске асыруына кедергі келтіретін тосқауылдарды талқылау, оларды еңсеру жөніндегі тиімді шаралармен және тетіктермен танысу

Конференцияның жұмысына 36 елден келген парламентарийлер, сарапшылар, халықаралық ұйымдардың, жастар үкіметтік емес ұйымдарының, ғылыми орталар мен үкіметтердің өкілдері бас қосты. Жиынға қатысушылар өмірде қиын жағдайда қалған, денсаулығы нашар, жұмыссыз жастарға, ауылдағы жастарға (азаматтығы жоқ адамдарға, босқындарға, және еңбек мигранттарына және т.б) назар аудару қажеттігі мәселелерін көтеріп, жастар саясаты, заңнама және жастар проблемалары бойынша бағдарламалар саласындағы озық тәжірибемен бөлісті.

 Конференцияға қатысушылар Қазақстан Президентінің 2019 жылды Қазақстанда Жастар жылы деп жариялау туралы шешімін құптай отырып, бұл жастар саясаты саласындағы озық практикаларды дамыту үшін қолайлы жағдайлар жасауға ықпал етеді деген тұжырым жасады.

 Жиын қорытындылары бойынша Декларация қабылданды.